দলে সুযোগ না পেয়ে, কোচের সঙ্গে এ কী করলেন ক্রিকেটাররা! দেখুন…

ওয়েব ডেস্ক : দলে সুযোগ পাননি কেউ। সেই রাগ থেকেই কোচকে বেধরক মারধরের অভিযোগ উঠল কয়েকজন ক্রিকেটারের (Cricketers) বিরুদ্ধে। এমনই চাঞ্চল্যকর ঘটনাটি ঘটেছে পুদুচেরিতে (Puducherry)। অভিযোগ, সেখানকার অনূর্ধ্ব দলের প্রধান কোচ এস বেঙ্কটরামনকে বেধরক মারধরের অভিযোগ উঠেছে ওই ক্রিকেটারদের বিরুদ্ধে। ঘটনায় গুরুতর আহত হয়েছেন তিনি। এই ঘটনায় নড়েচড়ে বসে বিসিসিআই (BCCI)। ঘটনার তদন্ত শুরু করেছে ভারতীয় ক্রিকেট বোর্ড।

অভিযোগ, সৈয়দ মুস্তাক আলি ট্রফিতে পুদুচেরির দলে জায়গা না পাওয়ার জন্যই প্রধান কোচের উপর এমন হামলার অভিযোগ উঠেছে। ঘটনায় গুরুতর আহত হয়েছেন কোচ বেঙ্কটরামন। তাঁর কাঁধের হাড় ভেঙেছে বলে জানা গিয়েছে। সঙ্গে কপালে পড়েছে ২০টি সেলাই। এ নিয়ে পুলিশে অভিযোগ জানিয়েছেন বেঙ্কটরামন। তিনি অভিযোগে বলেছেন, সোমবার ট্রেনিংয়ের পর কার্তিকেয়ন জয়সুন্দরম, এ অরবিন্দরাজ এবং এস সন্তোষ কুমারন নামে তিন ক্রিকেটার তাঁকে মারধর করে। পন্ডিচেরি ক্রিকেটার্স ফোরামের সচিব জি চন্দ্রন ওই ক্রিকেটারদের উস্কানি দিয়েছেন বলেও অভিযোগ জানিয়েছেন তিনি।

আরও খবর : বিদেশি লিগের দলে বড় পদ পেলেন প্রাক্তন KKR অধিনায়ক!

বেঙ্কটরামন আরও অভিযোগ করেছেন, অরবিন্দরাজ তাঁকে ধরে রেখেছিল। সেই সময় ব্যাট দিকে তাঁকে মারধর করে কার্তিকেয়ন ও এস সন্তোষ। তিনি অভিযোগ করেছেন, পন্ডিচেরি ক্রিকেটার্স ফোরামের সচিব জি চন্দ্রন সেই সময় ওই তিন অভিযুক্তকে বলছিল, তিনি মারা গেলে নাকি তাঁরা দলে সুযোগ পাবেন। তবে এই সব অভিযোগ খারিজ করেছেন পন্ডিচেরি ক্রিকেটার্স ফোরামের প্রেসিডেন্ট সেন্থিল কুমারান।

পুলিশ (Police) এই ঘটনায় অভিযুক্ত ক্রিকেটারদের খোঁজে তল্লাশি শুরু করেছে। অন্যদিকে এই মারধরের ঘটনায় মাথায় পাঁচটি সেলাই পড়লেও, বেঙ্কটরামনের স্থিতিশীল রয়েছেন বলেই খবর। এ নিয়ে বিসিসিআই সচিব দেবজিৎ সাইকিয়া বলেছেন, এই ঘটনাটি বেশ চিন্তার বিষয়। বিসিসিআই-এর তরফে ঘটনার তদন্ত করা হবে।